**НАРОДНО ЧИТАЛИЩЕ „ГЕНЕРАЛ ГЕОРГИ ТОДОРОВ – 2011”, ГР. ДУПНИЦА**

**ДОКЛАД**

**ЗА ЧИТАЛИЩНИ ДЕЙНОСТИ НА НАРОДНО ЧИТАЛИЩЕ „ГЕН. ГЕОРГИ ТОДОРОВ-2011”, ГР. ДУПНИЦА**

 **ЗА 2020 г.**

1. **4 януари 2020г .**- Със заупокойна молитва и поднасяне на венци и цветя отбелязахме 76 години от бомбандировките над Дупница, съвместно с Община Дупница.
2. **12 януари 2020г**. – Отбелязване 142 годишнината от Освобождението на Дупница. Участие на офицери и сержанти от запаса и резерва в празненството, организирано от Община Дупница. Поднесохме цветя на паметната плоча на майор Орлински.
3. **29 февруари 2020г**.- В залата на Военен клуб - гр. Дупница се проведе Общо събрание на членовете на НЧ „Ген. Г. Тодоров-2011” ”, на което беше представен Отчет за изпълнение на дейностите през 2019 г., финансовият отчет, както и План за работа през настоящата година.
4. **14 февруари 2020г**.- Празник на виното и любовта. Читалището подготви рецитал, с участието на ученици и водещ на събитието. Музикално-поетичната вечер се проведе в Галерия „Околийска къща”. Събитието се организира съвместно с Община Дупница.
5. **18 февруари 2020г**.- Поднесохме венци и цветя на паметника на Васил Левски в с. Самораново, изграден и със съдействието на наши членове. Участвахме с рецитал, изнесен от Борис Караганов.

 **6**. **3 март 2020г**.- Поднасяне на цветя пред паметната плоча на Опълченците.

 **7**. **Месец март-месец май**- Всекидневни публикации на страницата на читалището на теми, свързани с историята на Дупница и личности от града ни, систематизирани в различни рубрики- „Забравените герой”, „Дупнишките поети” и други.

 **8**. **6 май 2020г**. - Денят на храбростта и Българската армия. Поднасяне на цветя на паметната плоча на черквата „Света Богородица”.

**9**. **2 юни 2020г**.- Участие в общинската програма за отбелязване Денят на Ботев. Подготвихме рецитал – известни стихотворения и сатира на Ботев, представени от ученичките Кристина Велидолска и Стилияна Михайлова.

**10. 9 юли 2020г**.- 170 години от рождението на Патриарха на българската литература Иван Вазов. Участие в общинската програма. Рецитал – стихове от Вазов, изпълнени от ученици.

**11**. **18 юли –** Поднесохме цветя на паметника на Васил Левски в с. Самораново. Организирано посещение и присъствие на членове на читалището.

**12. 28 юли 2020г**. – Читалището взе активно участие в организацията на традиционният поклоннически поход по пътя на пренасяне мощите на Св. Иван Рилски.

**13**. **30 юли 2020г.** - Музикално-поетична вечер, в памет на Владимир Висоцки, във връзка с 40 години от смъртта му. Събитието се проведе в двора на Галерия „Околийска къща” и включваше запознаване на обществеността с живота и творчеството му, изпълнения и излъчване посредством мултимедия на негови песни, рецитал на негови произведения и изложба, посветена на живота му.

**14. 2 август 2020г.-** По повод 117 години от избухването на Илинденско-Преображенското въстание, поднесохме цветя на паметната плоча на Никола Малашевски.

 **15**. **10 август 2020г**.- 162 години от рождението на ген. Георги Тодоров. Публикация за живота и дейността на генерала и поднасяне на цветя на паметната плоча на Военния клуб.

**16**. **6 септември 2020г.** – Водещ на общоградкото мероприятие, Стилияна Михайлова подготвена от читалището.

**17**. **22 септември 2020г. –** Участие в общоградско мероприятие.

**18**. **5 oктомври- 2020г**.- Във връзка, със съвместната дейност между НЧ „Ген. Георги Тодоров” и асоциация „Онгъл”, за втора поредна година ученици от СЕУ „Паисий Хилендарскки” подготвени от г-жа Маргарита Сапунджиева- учител по история и цивилизация представят пред научната общност на България, Северна Македония, Сърбия, Германия и Унгария своите разработки, свързани с историята и личности от Дупница. На проведените през 2020 година XIV Цар Иван Шишманови дни в гр.Самоков, своят труд представи ученичката Венеция Томова от XII клас, която изследва живота и дейността на Аверкий Попстоянов- духовник, просветител, известен и със своята революционна дейност. Нейната разработка ще бъде публикувана в издателството на форума като научно съобщение.

**19**. **5 октомври 2020г.-** Почитане паметта на Борис Змияров. Запасното войнство и членове на читалището се поклонихме пред паметника в двора на черквата „Свети Георги”, издигнат по инициатива и финансиран от наши членове.

**20**. **19 октомври 2020г**.- По повод празника на Дупница, ангажирахме и подготвихме водещ на градското празнично мероприятие.

**21. 29 октомври 2020г.-** 106 години от смъртта на П. К. Яворов. Рецитал на открито в Градската градина, с участието на ученици и тяхната преподавателка. Събитието беше излъчено по местната кабелна телевизия, както и в социалните мрежи.

**22. 7 ноември 2020г.** - В деня на Арахангелова задушница отдадохме почит на загиналите на паметната плоча на църквата Света Богородица.

**23. 16 ноември 2020г.**.- 86 години от смъртта на легендарния командир на славната Седма Рилска дивизия- генерал Георги Тодоров, отбелязахме с публикация, поднасяне на цветя на паметната плоча и организирано посещение на м. Кулата, където също поднесохме цветя.

Във връзка със пандемията, през 2020 г. читалището не можа да изпълни някои от задачите си заложени в Плана за работа. Наложи се да работим, въвеждайки алтернативни форми. Въпреки това отчитаме своята дейност положително, тъй като се оказа, че поднасянето на информация онлайн, буди не по-малък интерес, а дори и в някои случаи е по-полезна, тъй като достигаме до повече хора, не само от града ни, и по този начин осъществихме контакти с хора, които се интересуват от историята на града ни и дори ни помагат с допълнителна информация. Ограничени, за съжаление, бяха контактите ни с учениците, но все пак такива не липсват в отчета.

Всички мероприятия на читалището са публикувани в местни електронни издания, излъчени по местната кабелна телевизия и изложени във Facebook страницата на читалището.

Набираме последователи в запознаване и запазване на историята на града ни, във военно-патриотичното възпитание, но читалището все още не разполага със собствено помещение, използваме за такова даденият ни за ползване офис в сградата на Военен клуб – Дупница от организацията на Съюза на офицерите и сержантите от запаса и резерва.

През 2020 г. читалището придоби чрез дарение 128 бр. книги с историческа и военна тематика. Закупили сме 10 бр. книги.

Отчетът за работа на читалището е приет на заседание на Читалищното настоятелство на 4 февруари 2021г., но не е приет от Общото събрание, поради наложените мерки, във връзка с пандемията от Ковид 19.

В дейността си разчитаме изцяло на подкрепата на ръководството на Община Дупница, за което благодарим.

С уважение,

Председател на чит. настоятелство

 на НЧ „Ген. Г. Тодоров”

 Стоян Ушатов

**Списъчен състав на Настоятелството и Проверителната комисия**

Стоян Томов Ушатов - Председател на читалищното настоятелство

Радослав Йорданов Радославов – Член на читалищното настоятелство

Владимир Атанасов Дяков - Член на читалищното настоятелство

Боби Зиновиев Иванов - Член на читалищното настоятелство

Димче Ямандиев - Член на читалищното настоятелство

 Иван Крумов Николов – Председател на проверителна комисия

Иван Георгиев Цеков – Член на проверителна комисия

Дамчо Щерев Дамов - Член на проверителна комисия